גלית שאול

גלית שאול (נולדה ב-31 בינואר 1970) היא ראש המועצה האזורית עמק חפר.

==ביוגרפיה==
שאול נולדה בתל אביב, הבכורה מבין ארבע בנות. כשהייתה בת חמש עברה עם משפחתה לראשון לציון. למדה בבית הספר היסודי "שלמון" בעיר וסיימה את לימודיה התיכוניים בגימנסיה הריאלית ע"ש קררי. שירתה בצה"ל כמש"קית חוי"ה. היא נכדתו של אהרן דפני, שהיה סגן ראש מועצת רמת השרון ומראשוני קיבוץ המעפיל.

היא בעלת תואר ראשון במשפטים מאוניברסיטת תל אביב ותואר שני במשפטים מהאוניברסיטה העברית.

שימשה כעוזרת לקונסול בשגרירויות ישראל בבודפשט ובבייג'ינג. לאחר לימודיה החלה לעסוק בעריכת דין והתמחתה בתחום דיני משפחה.

משנת 2002 מילאה תפקידים שונים במשרד הרווחה: עבדה כראש ענף ההתנדבות במחוז צפון של המשרד, וכעוזרת למשנה למנכ"ל המשרד. ב-2012 מונתה לתפקיד מנהלת תחום ההתנדבות במשרד.

בין השנים 2008–2012 שהתה בשווייץ, שם קיבלה תואר שלישי ודוקטור בקרימינולוגיה באוניברסיטה בלוגאנו.<ref name=":1"></ref>

באפריל 2014 החלה לשמש כמנכ"לית מרכז רקמן, המרכז לקידום מעמד האישה באוניברסיטת בר-אילן.

גלית שאול הובילה את מיזם השירות הלאומי לבעלי מוגבלויות ולטובת אוכלוסיות חלשות, ריכזה את הוועדה הבין משרדית לבחינת זכויות נפגעי עבירה והייתה חברת המועצה לקידום השירות הלאומי. שימשה נציגה בנושאים חברתיים בעבודה מול האיחוד האירופי, שגרירות ארצות הברית בישראל והאומות המאוחדות, והייתה חברה בפורום החברתי-כלכלי בהתאחדות התעשיינים בישראל.

בבחירות לרשויות המקומיות 2018 התמודדה על תפקיד ראש המועצה האזורית עמק חפר, וגברה על ראש המועצה המכהן רני אידן ומועמדת נוספת, עפרה ברק, ברוב של 55.17%.

בשנת 2013 הכיר האגף לתארים זרים במשרד החינוך בתואר הדוקטור של שאול כשקול, למטרות שכר, לתואר דוקטור בישראל, אך בשנת 2021 חזר בו מההכרה.<ref name=":1" />

בשנת 2024 זכתה שאול לקדנציה שנייה בבחירות לרשויות המקומיות, ברוב של 59%.<ref></ref> 

== פעילות כראשת המועצה האזורית עמק חפר ==
=== ניהול ===
שאול החלה את כהונתה כראשת המועצה בשורה של פעולות שקיפות מול התושבים ובהן: פרסום יומנה האישי באתר המועצה, שידורים חיים של מליאות המועצה בפייסבוק לייב והעלאתם לאתר המועצה, פרסום תקציבי הפיתוח שהמועצה מעניקה ליישובים במסגרת קולות קוראים ותוכניות פיתוח ממקורות המועצה. בנוסף נקטה בצעדים לשיתוף הציבור, ובהם הקמת ועדות מועצתיות המשלבות נציגי ציבור מהיישובים השונים בעמק חפר, לצד נבחרי ציבור וגורמים מקצועיים מהמועצה. בין השאר, שאול הובילה לכך שבהנהלת המועצה הדתית עמק חפר יהיה ייצוג של 4 נשים מתוך 9 חברי הנהלה, ייצוג חסר תקדים במועצות דתיות בישראל.<ref></ref>

=== בנייה ויזמות ===
במסגרת תפקידה, קידמה שאול הרחבת גדר ההפרדה על מנת למנוע כניסת מסתננים ושוהים בלתי־חוקיים בקו התפר.<ref></ref> כמו־כן התבצעו במהלך כהונתה עבודות חיזוק רחבות למניעת קריסתו של מצוק חוף ינאי,<ref></ref> וחוף נעורים חודש.<ref></ref> שאול הקימה במושב כפר ויתקין מרכז יזמות וחדשנות של המועצה, שמטרתו לייצר נטוורקינג ושיתופי פעולה עסקיים. שאול תמכה בהשקת "בית הראשונות" בביתן אהרון, חלל עבודה משותף ומרחב עסקי לנשים יזמיות, עצמאיות ובעלות עסקים שהוקם על ידי ארגון סופרסונס.

=== חינוך ===
בפן החינוכי, שאול פעלה נגד העברת ניהול בית הספר "רמות ים" במכמורת לעמותה הדתית "רוח הגולן". שאול טענה כי הערכים של רוח הגולן אינם תואמים את הערכים של התושבים בעמק חפר. בעקבות התנגדות ההורים והמועצה, משרד החינוך הקפיא את המהלך, והעמותה ויתרה על המכרז בו זכתה. בשנת 2023, זכתה המועצה, בראשותה של שאול, בפרס החינוך היישובי מטעם מחוז מרכז של משרד החינוך על איכות ומצוינות.<ref></ref>
נשיא המדינה יצחק הרצוג, מארח את גלית שאול בבית הנשיא בירושלים, לרגל זכיית המועצה האזורית עמק חפר באות הצטיינות במיחזור]]

=== קיימות ===
במסגרת כהונתה, שאול קידמה מדיניות מקיימת. בשנת 2019 המועצה האזורית עמק חפר הגיעה למקום הראשון באיסוף אריזות למיחזור מתוך כל המועצות האזוריות.<ref></ref> בשנה זו שאול נבחרה ליו"ר רשות הניקוז שרון, האחראית על שמירה על איכות המים בנחל אלכסנדר, נחל חדרה ונחל פולג.<ref></ref> יחד עם ראשי רשויות נוספים מאזור השרון, שאול הקימה מטה מאבק נגד הקמת שדה תעופה בחדרה.<ref></ref> בשנת 2021 הקימה שאול את קרן עמק חפר לפיתוח, שמטרתה לשמור על המרחב הכפרי, החקלאות והשטחים הפתוחים.<ref name=":0"></ref> הקרן, בראשותו של ד"ר רוני צבר, מקדמת מיזמים כמו שימור מזח בית ינאי, הפעלת בית הראשונים ההיסטורי, קידום תוכניות ניווט ירוק, רכיבתיות ועוד.<ref name=":0" /><ref></ref> בשנת 2022, בעקבות זיהום מתמשך של נחל אלכסנדר, השיקה שאול את פרויקט "אגנים ירוקים" שנועד לטהר את מי הביוב הזורמים בנחל אלכסנדר בעזרת בריכות טיהור טבעיות.<ref></ref> במהלך כהונתה, שאול קידמה את השמירה על שטחים פתוחים. בשנת 2022 הוכרז על גן לאומי חדש במועצה, גן לאומי אביחיל, סביב אביחיל וחבצלת השרון.<ref></ref> בשנת 2023 אושר חוק עזר למועצה האוסר על הכנסה של כלים חד פעמיים לחופי הים.<ref></ref>

=== תחבורה ===
שאול קידמה מספר פרויקטים של תחבורה ציבורית בעמק חפר. פרויקטים אלה כללו השקה של קווי חפר, הקמת שירות Quicker יחד עם משרד התחבורה וחברת קווים, ותכנון שבילי אופניים.<ref></ref> בנוסף, בעקבות מאבק בכנסת<ref></ref> והגשת עתירה לבג"ץ,<ref></ref> החליטה שרת התחבורה מרב מיכאלי להקים תחנת רכבת במושב אחיטוב.

==חיים אישיים==
שאול נשואה ללירון ואם לארבעה ילדים. מתגוררת במושב חגלה.

==ראו גם==

* נשים בפוליטיקה הישראלית
* התמודדות נשים בבחירות המקומיות בישראל

==קישורים חיצוניים==

* 
* [https://www.hefer.org.il/ אתר המועצה האזורית עמק חפר]
* 
* מאמרי [https://www.globes.co.il/news/home.aspx?fid=12531 גלית שאול], באתר "גלובס"
* מאמרי [https://www.maariv.co.il/dr-galit-shaul/Author-30548 גלית שאול], באתר "מעריב"
* [https://www.supersonas.com/personas/דר-גלית-שאול/ גלית שאול], באתר Supersonas
* 
* [https://glz.co.il/גלצ/תוכניות/שאלות-אישיות/שאלות-אישיות01-09-2018-0801 שאלות אישיות עם יעקב אגמון - אורחת: גלית שאול, מנכ"לית מרכז ריקמן לקידום מעמד האישה], ראיון מוקלט בגלי צה"ל, 1 בספטמבר 2018.
* 
* 
* [https://open.spotify.com/episode/2dQtzCsvttjcv9Q0TjlJkS?si=qFXx5pieQwmg-vQlV_iMiA&nd=1 גלית שאול - הדרך אל הכפר], בפודקאסט סיפור אחד, 8 ביוני 2023
* [https://omny.fm/shows/milim/15-06-23 אורחת: ד"ר גלית שאול], בפודקאסט מילים ומשפטים עם דינה זילבר, 8 ביוני 2023

==הערות שוליים==

קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:ראשי המועצה האזורית עמק חפר
קטגוריה:נשים בראשות מועצות אזוריות בישראל
קטגוריה:עובדי משרד הרווחה והעבודה
קטגוריה:בוגרות הגימנסיה הריאלית
קטגוריה:בוגרי הגימנסיה הריאלית
קטגוריה:חוגלה (מושב): אישים
קטגוריה:ראשון לציון: אישים
קטגוריה:ישראליות שנולדו ב-1970
קטגוריה:ישראלים שנולדו ב-1970